Berlingske Tidende, 1834-02-06
Paris, den 26de Januar. Journal du Commerce indeholder en interessant Artikel om Frankriges Finantser, af følgende væsentlige Jndhold: Ligevægten i Finantserne er forstyrret siden Aaret 1827. Ved Slutningen af Aaret 1835 vil et Tidsrum af ni Aar være forløbet, i hvilket et aarligt Deficit hviler trykkende paa vore Finantser, Deficit kalde vi enhver Sum, med hvilken de offentlige Udgifter overstige de sædvanlige Statsindtægter. Jndtil Aaret 1827, havde Skatkammeret et Passivum af 132 Mill., som hverken de tidligere Budgets eller Laan havde kunne faldere; nemlig: 74 Mill. af Keiserrigets Passivum og 58 Mill, der vare blevne paabyrdede Staten ved den Spanske Krig og Besætningen af hiint Land. J Aaret 1827 overstege Udgifterne de sædvanlige Jndtægter med 32 Mill., i Aaret 1828 med 28 Mill., i Aaret 1829 med 36 Mill., i Aaret 1830 med 65 Mill. J det Hele give disse fire Aar altsaa et Deficit af 175 Mill., eller i Gjennemsnit 44 Mill. aarligen. Ved Slutningen af Aaret 1830 vilde saaledes over Tre Hundrede Mill. Fr. have manglet i den offentlige Skat, dersom ikke den forrige Regjering havde, ved et Laan af 80 Mill. consolideret en Deel af samme. Ved Aabningen af det første Budget for denne Regjering havde der altsaa i fire Aar været et bestændigt Deficit i Finantserne. Man havde aabnet den fordærvelige Vei til Anticipationer paa Fremtiden og Laan i Fredstider, for de sædvanlige Fornødenheder. Dette være sagt til den ny Regjerings Undskyldning. Men om den end ikke har fra første Oprindelse været Skyld i denne Uorden i vore Finantser, maa man dog tilstaae, at den har forøget samme paa en meget paafaldende Maade. – Det første Budget i den ny Tingenes Orden, nemlig det for 1831, var i Udgifterne bleven anslaaet til 1172 Mill., men den virkelige Indtægt kunde – uagtet de overordentlige Paalæg paa Grundeiendomme og Lønninger, hvorved der indkom mere end 56 Mill.; og uagtet en Forhøielse af 30 Mill. paa Person, Døre- og Vindue-Afgifterne ikke bringes høiere end til 1,001 Mill. 550,000, hvorimod Udgifterne beløbe sig til 1,219 Mill. Fr. Dette gav følgelig et nyt Deficit af 217 Mill. 450,000 Fr. – Det andet Budget, det for 1832, var i Udgifter oprindeligen beregnet til 1106 Mill. Men de virkelige Udgifter beløb sig til 1,190 Mill. 748,000 Fr., da derimod de almindelige Jndtægter blot udgjorde 987 Mill. 125,000 Fr. Saaledes opstod et nyt Deficit paa 203 Mill. 623,000 Fr. Budgettet for 1833 bleve af Kammerne fastsat i Udgifter til 1,120 Mill. 394,000 Fr., men som Finantsministeren nu erklærer, er der virkeligen blevet udgivet 1,162 Mill., medens Jndtægterne, ligesom i Aaret 1832, kun udgjorde omtrent 986 Mill. Altsaa en ny Utilstrækkelighed af 176 Mill. Nu komme vi til Normal=Budgettet for 1834. J Overeensstemmelse dermed fastsatte man Udgift=Budgettet til 985, Mill.; man anbefalede Ministrene at indskrænke sig til den dem bevilgede Credit, og skiltes ad med Forhaabninger og en gylden Tidsalder. Hvor høit ville imidlertid, efter de sandsynligste Forudsætninger, Udgifterne gaae i det nu begyndte Aar, Man kan blot beregne dem efter Formodninger, da Finantsministeren paa det Omhyggeligste har undgaaet, i sin sidste Beretning, at berøre denne Stræng. – Men da Throntalen forkynder Armeens Vedligeholdelse paa Krigsfod, og da Finantsministeren, Hr. Humann, har erklæret: at Udgifterne for 1835 vilde vorde ringere, end i de foregaaende Aar, maa man antage: at Udgifterne for 1834 ikke ville udgjøre mindre end 1,100 Mill. – En høist maadeholden Gjennemsnitssum imellem de 1,162 Mill for 1833 og de 1064 Mill. for Aaret 1835. – Hiin beundringsværdige Ligevægt, i Beregningerne for 1834 vil saaledes opløse sig til – et Deficit af i det Mindste 115 Mill. – For 1835 kjende vi blot først det Budgets Udkast, der fastsætter Udgifterne til 1064 Mill., og Jndtægterne til 996 Mill., saaledes :et nyt Deficit af 68 Mill., forsaavidt man nemlig antager de ministerielle Overslag for rigtige, uagtet Budgettet i de fire foregaaende Aar er i Gjennemsnit aarligen blevet oversteget med omtrent 72 Mill. – Resultatet, som Journal du Commerce drager af de anstillede Sammenligninger mellem Jndtægt og Udgift, er dette : at den første har i de 5 Aar været 5,812 Mill.,men Udgiften har oversteget Jndtægten med 856 Mill. Fr. Regner man hertil endnu de 223 Mill., hvormed Skatkammeret kom tilkort for Aaret 1831, da erholder man det frygtelige Deficit af: Et Tusind og Ni og Halvfjerdsindstyve Millioner Francs!